Горска стража и пожарникари освободиха благороден елен, попаднал в бракониерски капан

Благороден елен, попаднал в бракониерски капан - тип „примка”, бе спасен при съвместна акция на подвижната горска стража на Северноцентрално държавно предприятие - Габрово и Районна служба ПБЗН – Габрово и с участието на ветеринарен доктор Иван Михов. На 22 април животното бе намерено в безпомощно състояние в коритото на река Паничарка край габровския кв. Недевци с метална примка на задния крак. След продължили 5 часа спасителни дейности еленът е освободен и транспортиран за лечение до базата на Ловно-рибарско дружество "Чардафон" в с. Гергини. 
В понеделник, 25.04., животното вече е в добро състояние.
Снимки: Районна служба ПБЗН – Габрово
